कम बजट में बसने के लिए 'ये' सस्ते देश हैं सबसे बेहतर
हम में से कई ऐसे लोग हैं जो विदेश में बसने के सपना देखते हैं, लेकिन जब खाली पॉकेट पर ध्यान जाता है तो इस बात को वहीं खत्म कर देते हैं। लेकिन, इस बार हम कुछ ऐसे देशों की लिस्ट लेकर आएं हैं जहां आप कम पैसों में भी बढ़िया लाइफस्टाइल के साथ जी सकते हैं। इस लिस्ट में ऐसे कई नाम हैं, जहां आप जाने का प्लान बना सकते हैं:
1. नेपाल
भारत से पहले अगर किसी देश को सबसे सस्ते होने की लिस्ट में शामिल किया गया है तो वह है नेपाल। यह ज्यादातर क्षेत्रों में तुलनात्मक रूप से सबसे ज्यादा सस्ता है। कहते हैं अगर आप अपने पार्टनर के साथ मिलकर 1200 डॉलर से ज्यादा कमाते हैं तो आप अमीर लोगों की श्रेणी में गिने जाएंगे।
यहां आप कम पैसों में भी बहुत अच्छे से अपना जीवन यापन कर सकते हैं। हालांकि, नेपाल में घर लेना काफी मुश्किल होता है। आप यहां बिना वर्क वीजा के 150 से ज्यादा दिन नहीं रह सकते हैं। यही वजह है कि यहां लोग कम समय के लिए आते हैं। यहां ज्यादा दिनों तक रहने के लिए आने वाले लोगों के पास वर्क वीजा होता है।
नेपाल के बारे में एक बात और जानते चलें कि यहां की बिजली और इंटरनेट का कुछ-कुछ घंटों में जाना बहुत आम बात है।
2. भारत
भारत भी ऐसा देश है जहां आपको रहना और खाना महंगा नहीं पड़ेगा. यहां की वीजा प्रक्रिया भी काफी बेहतर हो चुकी है। जहां तक किराए की बात है पिछले वर्ष भारत दुनिया के 50 सबसे सस्ते देशों में दूसरे नंबर पर शामिल था। यहां कंज्यूमर गुड्स का दाम भी बहुत कम है। यहां ग्रॉसरी की कीमतें भी बाकी देशों की तुलना में कम हैं।
भारत के कोलकाता शहर में 285 डॉलर मासिक खर्च में एक अकेला व्यक्ति अपना गुजारा कर सकता है। एक सर्वे के मुताबिक, भारतीयों की स्थानीय खर्च शक्ति 20.9% सस्ती, किराया 95.2% सस्ता, ग्रॉसरी की कीमत 74.4% सस्ती और स्थानीय सामान और सेवाएं 74.9% सस्ती हैं। अब भला इससे सस्ता क्या ही होगा!
3. कंबोडिया
कंबोडिया भी ऐसा शहर है जहां आप कम पैसे में अपना गुजर-बसर कर सकते हैं। वार्षिक ग्लोबल रिटायरमेंट इंडेक्स ने कंबोडिया को रहने की सस्ती जगहों की लिस्ट में 100 में से 100 नंबर दिए। दक्षिण-पूर्व एशिया में स्थित कंबोडिया अपने अंगकोर वट जैसे मंदिरों के लिए बहुत मशहूर है। यहां शाही महल, बीच आदि मौजूद हैं।
कहते हैं अगर आप रिटायर हो चुके हैं तो कंबोडिया आपके लिए बिल्कुल परफेक्ट है। यहां आप कम बजट में भी एक अच्छा और आलीशान जीवन जी सकते हैं। यहां रहने का किराया लगभग 275 डॉलर प्रति माह है और एसी और केबल टीवी जैसी सुविधाओं को मिलाकर भी इसका किराया 380 डॉलर प्रति माह है। यहां आप कम पैसों में अमीरों का जीवन जी सकते हैं।
4. वियतनाम
वियतनाम एक बहुत ही सुंदर देश है जहां पहाड़, बीच, घने जंगल टूरिस्टों को अपनी और आकर्षित करते हैं। यहां आप मॉडर्न और हाई क्वालिटी के आवास या घर में भी काफी कम पैसों में रह सकते हैं। वियतनाम के सबसे बड़े शहरों दा नांग, नहा त्रंग, वुंग ताऊ आदि में तो यह कीमत और भी कम होती चली जाती है।
यहां आपको फुली-फर्निश्ड अपार्टमेन्ट की कीमत भी 880 डॉलर तक ही पड़ेगी। अगर यहां की लोकल ग्रॉसरी और साजो-सामान का इस्तेमाल किया जाए, तो हर महीने काफी कम बजट में एक अच्छा और लक्ज़री वाला जीवन जिया जा सकता है।
5. थाईलैंड
थाईलैंड की समृद्ध संस्कृति, टॉप-क्लास स्वास्थ सेवाएं और रहने का कम किराया ही लोगों को अपनी ओर खींच लेता है। थाईलैंड सबसे सस्ते देशों की लिस्ट में तीसरे नंबर पर शामिल रहा है। यहां का दूसरा सबसे बड़ा शहर चिआंग माई तो दुनियाभर में मशहूर ही है डिजिटल जगत से जुड़े लोगों और रिटायर्ड लोगों के बीच में।
यहां आप कम बजट में भी एक रिसोर्ट लाइफस्टाइल जी सकते हैं। यहां आप रती लन्ना रिसोर्ट एंड स्पा की मेम्बरशिप महज 500 डॉलर प्रति वर्ष की कीमत पर ही ले सकते हैं। यहां वीजा, बस राइड, बीच की सुविधा ये सब कम दाम में भी बहुत लाजवाब हैं। यहां की नाइटलाइफ के बारे में कहा जाता है कि आप लॉस एंजेल्स जैसा लुत्फ़ उठा सकते हैं, वो भी लगभग एक चौथाई कम रेट में।
6. पेरू
पेरू भी काफी सस्ते देशों में शामिल है। साथ ही, यहां वीजा परमिट पाना भी बेहद सुविधाजनक है। यहां आप 6 महीने का टूरिस्ट वीजा प्राप्त कर सकते थे, लेकिन साल 2018 में ही अब आप पेरू में 365 दिनों में से अधिकतम 183 दिनों तक ही रह सकते हैं।
यहां अगर आप रिमोटली या डिजिटली (6 महीने या उससे कम की अवधि के लिए ) तौर पर रहना चाहे तो यह एक बेहतर जगह है, लेकिन एक लंबे आवास के तौर पर आप इसे नहीं देख सकते हैं। अगर आप रिटायरमेंट के बाद यहां बसना चाहते हैं तो एक 1 हज़ार डॉलर की इनकम आपके पास होनी चाहिए।
इसके लिए आपको कुछ कागज़ी कार्रवाई से गुजरना होगा और उसके बाद आप यहां आराम से रह सकते हैं।
7. बोलीविया
बोलीविया में आपको चावल और फ्राईज महज डेढ़ से दो डॉलर के बीच में ही मिल जाएंगे। वाइट हाउस की तरह बने ढांचे के लिए भी आपको 500 डॉलर प्रति महीना ही देना होगा। अगर इसी तरह की कीमत आप अमेरिका के किसी घर में चुकाने लगे तो यह आपको करीब दो हज़ार डॉलर का पड़ेगा।
लेकिन यहां रहने के लिए आपको बहुत ही कठोर और सख्त पेपर वर्क से गुजरना पड़ सकता है। अगर आप ये सब करने में काम याब हो जाते हैं तो आप एक हज़ार डॉलर से भी कम कीमत में गुजर बसर कर सकते हैं। यह साउथ अमेरिका के सबसे सस्ते देशों में से एक है। बोलीविया की सुक्रे सिटी में आप कम पैसों में एक शानदार लाइफस्टाइल जी सकते हैं।
8. पुर्तगाल
पुर्तगाल का लिस्बन भी पश्चिमी यूरोप के सबसे सस्ती जगहों में से एक है। यहां का टैक्स सिस्टम और रियल एस्टेट में नाप-तौल की सुविधा बेस्ट है। यहां साधारण बजट में आरामदायक जिंदगी जी जा सकती है। पुर्तगाल में एक महीने के 1,300 डॉलर के बजट में आप एक लाइफस्टाइल पा सकते हैं।
इन्हीं पैसों में आप किराया, खाना, बिजली, पानी जैसी सारी सुविधाओं को प्राप्त कर सकते हैं। यहां लगभग 540 स्क्वायर फुट के अपार्टमेंट को आप 90 हज़ार डॉलर में ले सकते हैं।
9. कोस्टा रिका
कोस्टा रिका मध्य अमेरिका के सबसे मशहूर शहरों में से एक है। यहां रहने के लिए ज्यादातर अमेरिकी लोग आते हैं। वहां से फ्लाइट पकड़कर कम बजट में यहां आकर लोग बेहतर जिंदगी का लुत्फ उठा सकते हैं। यहां 300 से 800 डॉलर के प्रति महीने किराये के साथ आप रह सकते हैं। साथ में, 3 से 6 डॉलर में आप किसी भी लोकल रेस्टोरेंट में अपना पेट भर सकते हैं।
जहां तक बात है यहां के ट्रांसपोर्ट के खर्चे की, तो आप यहां 0.70 डॉलर के शुरूआती किराए के साथ सफर कर सकते हैं। ये थे कुछ ऐसे देश जहां आप 1000 डॉलर के बजट में ही एक अच्छे लाइफस्टाइल के साथ जी सकते हैं। अगर आप भी जेब कम ढीली करके विदेश में बसना चाहते हैं, तो इन देशों की लिस्ट पर नज़र जरूर डाल लें।